大衞·希爾伯特，德意志哥尼斯堡人也，一八六二年一月廿三日生，大哲康德之同鄉，少時居住之所近於墓，常行禮跪拜，及長，執二十世紀初數學之牛耳。貢獻良多，於數學，立不變量理論，究公理化幾何，善歐氏幾何，修希爾伯特空間；於物理，論量子力學，窮廣義相對論；於理則，奠證明論，辨元數學，揚康托爾之集論。